CELEX: 62011TN0330
Language: hu
Date: 2011-06-15 00:00:00
Title: T-330/11. sz. ügy: 2011. június 15-én benyújtott kereset — MasterCard és társai kontra Bizottság

13.8.2011   
            
            
               HU
            
            
               Az Európai Unió Hivatalos Lapja
            
            
               C 238/34
            
         2011. június 15-én benyújtott kereset — MasterCard és társai kontra Bizottság
   (T-330/11. sz. ügy)
   2011/C 238/59
   Az eljárás nyelve: angol
   
      Felek
   
   
      Felperesek: MasterCard Inc. (Wilmington, Egyesült Államok), MasterCard International Inc. (Wilmington, Egyesült Államok) és MasterCard Europe SPRL (Waterloo, Belgium) (képviselők: B. Amory, V. Brophy és S. McInnes ügyvédek)
   
      Alperes: Európai Bizottság
   
      Kérelmek
   
   A felperesek azt kérik, hogy a Törvényszék:
   
               —
            
            
               nyilvánítsa a keresetet elfogadhatónak;
            
         
               —
            
            
               teljes egészében semmisítse meg az Európai Parlament, a Tanács és a Bizottság dokumentumaihoz való nyilvános hozzáférésről szóló, 2001. május 30-i 1049/2001/EK európai parlamenti és tanácsi rendelet (HL 2001. L 145., 43. o.; magyar nyelvű különkiadás 1. fejezet, 3. kötet, 331. o.) 4. cikke (3) bekezdésének első albekezdése szerinti kivételen alapuló, elutasító bizottsági határozatot;
            
         
               —
            
            
               állapítsa meg, hogy az 1049/2001/EK rendelet 8. cikkének Bizottság általi értelmezése jogilag nem megalapozott; és
            
         
               —
            
            
               a Bizottságot kötelezze az eljárás költségeinek viselésére, ideértve a felperesek költségeit is.
            
         
      Jogalapok és fontosabb érvek
   
   Keresetük alátámasztása érdekében a felperesek két jogalapra hivatkoznak.
   
               1.
            
            
               Az első jogalap azon alapul, hogy a Bizottság megsértette az 1049/2001/EK rendelet 4. cikkének (3) bekezdését és 8. cikkének (1) bekezdését, mivel:
               
                           —
                        
                        
                           a Bizottság nem bizonyította, hogy az 1049/2001/EK rendelet 4. cikke (3) bekezdése első albekezdésének feltételei teljesülnek;
                        
                     
                           —
                        
                        
                           azon érvek, amelyekre a Bizottság hivatkozott, ténybelileg nem megalapozottak; és
                        
                     
                           —
                        
                        
                           nyomós közérdek fűződik az EIM Business and Policy Research által „A különböző fizetési módok elfogadásából származó kereskedői költségek és előnyök” tanulmány (COMP/2009/D1/020) keretében rendelkezésre bocsátott dokumentumok közzétételéhez.
                        
                     
         
               2.
            
            
               A második jogalap azon alapul, hogy a Bizottság tévesen alkalmazta a jogot, megsértve az 1049/2001/EK rendelet 8. cikkének (1) és (2) bekezdését, valamint a Bizottság eljárási szabályzatának módosításáról szóló határozata (HL 2010. L 55., 60. o.) mellékletének 2. cikkét, mivel:
               
                           —
                        
                        
                           a Bizottság jogellenesen kezdte újra a felülvizsgálati határidőt; és
                        
                     
                           —
                        
                        
                           a Bizottság jogellenesen hosszabbította meg tizenöt munkanappal a felülvizsgálati határidőt.